## **RÁMCOVÁ DOHODA**

(ďalej len „Zmluva“ v príslušnom gramatickom tvare)

uzavretá podľa § 262 a nasl. zák. č. 513/1991 Zb. Obchodný zákonník v znení neskorších predpisov

č. zmluvy Objednávateľ:

č. zmluvy Zhotoviteľ:

**Článok 1**

**Zmluvné strany**

**1.1 Objednávateľ**:

**Objednávateľ:** TECHNICKÉ SLUŽBY Žiar nad Hronom, spol. s r. o.

Sídlo:A. Dubčeka 380/45, 965 01 Žiar nad Hronom, Slovenská republika

zastúpený:

Bankové spojenie:

IBAN:

IČO: 31 609 651

DIČ: 2020479714

IČ DPH: SK 2020479714

/ďalej len „Objednávateľ“/

**1.2 Zhotoviteľ**: [názov obchodnej spoločnosti]

[sídlo obchodnej spoločnosti]

zapísaný: v Obchodnom registri Okresného súdu ....

oddiel: ..., vložka č. ....

konajúci:

Bankové spojenie:

číslo účtu:

IBAN:

IČO:

DIČ:

IČ DPH:

Osoby oprávnené rokovať vo veciach

- technických:

- zmluvných:

/ďalej len „Zhotoviteľ“/

**Článok 2**

**Podklad pre uzavretie Zmluvy**

Podkladom pre uzavretie tejto Zmluvy je výsledok verejného obstarávania vykonaného postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) na predmet zákazky: *Výkon elektrikárskych prác*. Zhotoviteľ berie na vedomie, že Objednávateľ nie je povinný čerpať z tejto Rámcovej dohody (Zmluvy).

**Článok 3**

**Predmet Zmluvy a termín uskutočnenia stavebných prác**

## Zhotoviteľ sa na základe Objednávateľom vystavenej a Zhotoviteľovi doručenej objednávky zaväzuje uskutočniť pre Objednávateľa výkon elektrikárskych prác špecifikovaných v objednávke (ďalej aj ako “stavebné práce”) v najvyššej možnej kvalite a s odbornou starostlivosťou.

* 1. Objednávateľ sa zaväzuje prevziať včas, odborne a kvalitne vykonané stavebné práce a zaplatiť zaň Zhotoviteľovi cenu dohodnutú v článku 4 tejto Zmluvy.
  2. Zhotoviteľ sa zaväzuje uskutočniť stavebné práce podľa požiadaviek Objednávateľa, ktoré budú zadefinované v jednotlivých objednávkach. Ak sa zmluvné strany nedohodnú inak, budú jednotlivé objednávky zasielané elektronicky na doleuvedený email:

\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_\_\_. Zhotoviteľ je povinný bezodkladne potvrdiť doručenie objednávky. Zmluvné strany sa výslovne dohodli, že potvrdením doručenia objednávky je aj automaticky generované potvrdenie o doručení správy správcom emailovej pošty zhotoviteľa.

* 1. Nástup pracovníkov vykonávajúcich stavebné práce na miesto výkonu práce bude do 3 pracovných dní odo dňa odoslania objednávky. Objednávateľ v jednotlivej objednávke objedná uskutočnenie stavebných prác s uvedením miesta výkonu a popisu konkrétnych požadovaných elektrikárskych prác v zmysle Prílohy č. 1, max. rozsahu osobohodín výkonu objednávaných elektrikárskych prác, ktoré alokuje na objednávané stavebné práce a požadovaného dátumu odovzdania zrealizovaných stavebných prác.
  2. Výkon elektrikárskych prác bude realizovaný v katastri mesta Žiar nad Hronom.

**Článok 4**

**Cena, platobné podmienky a zmluvné pokuty**

* 1. Zmluvné strany sa dohodli, že za Objednávateľom objednané a Zhotoviteľom vykonané a odovzdané stavebné práce podľa tejto zmluvy, Zhotoviteľovi patrí odmena vo výške .................... EUR bez DPH / osobohodina vykonávania elektrikárskych prác, určená v súlade so zákonom č. 18/1996 Z.z. o cenách v znení neskorších predpisov (ďalej len „Cena“). Cena musí obsahovať všetky náklady, vrátane nákladov súvisiacich s dopravou na miesto výkonu práce, nákladov na náradie a nástroje potrebné pre výkon stavebných prác a nákladov na zabezpečenie bezpečnosti a ochrany zdravia pri práci podľa príslušných predpisov (BOZP). Súčasťou jednotkovej ceny za osobohodinu výkonu stavebných prác nie je materiál, ktorý v rámci výkonu stavebných prác Zhotoviteľ spotrebuje alebo zakomponuje.
  2. Celková cena za odovzdané stavebné práce v rozsahu doručenej objednávky sa vypočíta ako súčin osobohodín výkonu objednaných stavebných prác a Ceny.
  3. Právo na zaplatenie zmluvnej ceny vzniká Zhotoviteľovi riadnym a včasným splnením jeho záväzku, t. j. uskutočnením stavebných prác v požadovanom rozsahu a kvalite v stanovenej lehote podľa doručenej objednávky. Zmluvná cena bude fakturovaná Zhotoviteľom po odovzdaní a prevzatí stavebných prác zo strany Objednávateľ, a to za každú objednávku samostatne. Prílohou faktúr bude doručená objednávka a podpísané odovzdávacie/preberacie protokoly za vykonané práce s uvedením časového rozsahu uskutočnených stavebných prác.
  4. Objednávateľ je oprávnený v objednávke požadovať od Zhotoviteľa, aby súčasťou dodaných stavebných prác bolo aj dodanie materiálu spotrebovaného alebo zakomponovaného pri výkone stavebných prác. Objednávateľ je v takomto prípade povinný preplatiť materiál spotrebovaný alebo zakomponovaný pri výkone stavebných prác, ktorého cena bude trhová. Zhotoviteľ vo faktúre osobitne uvedie cenu za materiál spotrebovaný alebo zakomponovaný pri výkone stavebných prác a prílohou faktúry budú kópie daňových dokladov zo zakúpenia materiálov, na základe ktorých bude možné overiť reálnosť faktúrovanej ceny za materiál. Objednávateľ má právo odmietnuť preplatiť materiál, ak jeho cena nie je trhová. Objednávateľ v takomto prípade preukáže rozpor v trhovej cene min. 5 indikatívnymi cenovými ponukami na sporný materiál. Zhotoviteľ výslovne súhlasí, že v prípade, ak priemer získaných 5 indikatívnych cenových ponúk bude nižší o viac ako 10 % oproti cene materiálu, ktorú si Zhotoviteľ fakturuje, Objednávateľ Zhotoviteľovi preplatí len sumu rovnajúcu sa priemeru získaných indikatívnych ponúk. Objednávateľ preplatí Zhotoviteľovi materiál v zmysle tohto bodu najviac v súhrnnej výške 40 000 EUR bez DPH.
  5. Celková odmena Zhotoviteľa vyplatená v zmysle bodu 4.1. Zmluvy a/alebo bodu 4.4. Zmluvy je 170 000 EUR bez DPH.
  6. Splatnosť vystavených faktúry je 30 dní od dňa doručenia faktúry Zhotoviteľovi.
  7. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je Objednávateľ oprávnený vrátiť ju v lehote 7 dní od jej doručenia predávajúcemu s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry kupujúcemu.
  8. V prípade omeškania Objednávateľa s úhradou zmluvnej ceny alebo jej časti, je Zhotoviteľ oprávnený účtovať úrok z omeškania vo výške 0,05% za každý deň omeškania z čiastky, s ktorou je Objednávateľ v omeškaní. Úrok z omeškania nemá vplyv na náhradu skutočne vzniknutej škody podľa § 373 a nasl. Obchodného zákonníka.
  9. Všetky platby podľa tejto zmluvy bude Objednávateľ hradiť bezhotovostným prevodom na účet Zhotoviteľa uvedený v čl. 1 tejto Zmluvy.

**Článok 5**

**Zodpovednosť za vady , záruka za kvalitu**

* 1. Zhotoviteľ zodpovedá za to, že uskutočnené stavebné práce budú vykonávané v najvyššej možnej kvalite, s odbornou starostlivosťou pomocou pracovníkov s príslušnou kvalifikáciou/odbornosťou.
  2. Stavebné práce majú vady ak:

a) nie sú uskutočnené v dohodnutej kvalite,

b) vykazujú nedorobky, t.j. nie sú uskutočnené v celom dohodnutom rozsahu,

c) má právne vady v zmysle § 433 Obchodného zákonníka v platnom znení.

Tieto vady je Objednávateľ povinný uviesť do odovzdávacieho/preberacieho protokolu a Zhotoviteľ je ich povinný odstrániť. Do okamihu ich odstránenia má Objednávateľ právo nepodpísať odovzdávací/preberací protokol a nevzniká mu tak povinnosť prevziať faktúru za danú čiastkovú úhradu. Vadou sa rozumie odchýlka v kvalite, rozsahu a parametroch uskutočnených stavebných prác stanovených v objednávke a/alebo nie sú v súlade s platnými predpismi a technickými normami.

* 1. Ak Zhotoviteľ po podpise tejto Zmluvy a pred začatím uskutočňovania stavebných prác nebude schopný plniť túto zmluvu, je povinný oznámiť to Objednávateľovi.
  2. Ak Zhotoviteľ aj napriek potvrdeniu schopnosti realizovať stavebné práce na základe prijatej objednávky opakovane nenastúpi na realizáciu stavebných prác podľa bodu 3.4 tejto Zmluvy, má Objednávateľ právo odstúpiť od tejto Zmluvy.
  3. Odstúpením Objednávateľa od tejto Zmluvy, nie je dotknutý nárok Objednávateľa na náhradu škody spôsobenej Zhotoviteľom.
  4. Ak Zhotoviteľ neodstráni zistené nedostatky na vykonaných stavebných prácach do 7 kalendárnych dní od uplatnenia reklamácie, ak sa termín odstránenia zistených nedostatkov na stavebných prácach nedohodne písomne inak, je Zhotoviteľ povinný bez vyzvania zaplatiť kupujúcemu zmluvnú pokutu vo výške 30,- EUR vrátane DPH za každý neodstránený nedostatok a deň omeškania jeho odstránenia. Objednávateľ má zároveň voči Zhotoviteľovi právo na náhradu škody presahujúcej zmluvnú pokutu. Nesplnenie záväzku predávajúceho odstrániť zistený nedostatok po dobu dlhšiu ako 15 kalendárnych dní po určenom termíne je považované za podstatné porušenie tejto zmluvy.
  5. Zhotoviteľ akceptáciou objednávky výslovne prehlasuje, že sú mu známe všetky podmienky uskutočnenia stavebných prác tiež všetky skutočnosti, ktoré sú rozhodujúce pre ich uskutočnenie. Dodatočné požiadavky Zhotoviteľa, ktoré vyplývajú z týchto dôvodov, nebudú uznané.
  6. Pre nároky zo zodpovednosti za vady platia ustanovenia Obchodného zákonníka v platnom znení.
  7. Zhotoviteľ poskytuje Objednávateľovi 60 mesačnú záruku na uskutočnené stavebné práce od dátumu odovzdania a prevzatia stavebných prác odovzdaných/prevzatých v protokole. Záruka sa nevzťahuje na vady spôsobené nesprávnou manipuláciou s predmetom zmluvy, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas nevyhnutný na opravu/odstránenie záručnej vady. O tento nevyhnutný čas sa záručná doba predlžuje. Po túto dobu Zhotoviteľ zodpovedá Objednávateľovi, že uskutočnené stavebné práce budú plne zodpovedať podmienkam tejto zmluvy, platným normám a predpisom.
  8. Objednávateľ je povinný reklamáciu vady uskutočnených stavebných prác písomne uplatniť bezodkladne po jej zistení. Za písomne uplatnenú reklamáciu sa považuje aj reklamácia, ktorú Objednávateľ zašle predávajúcemu spôsobom uvedeným v bode 6.1 tejto Zmluvy.
  9. Zhotoviteľ sa zaväzuje reklamáciu vybaviť v čo najkratšom možnom čase. Zhotoviteľ sa zaväzuje vady/ poruchy odstrániť v mieste výkonu stavebných prác.

**Článok 6**

**Záverečné ustanovenia**

* 1. Všetky oficiálne oznámenia medzi zmluvnými stranami na základe tejto zmluvy budú zaslané formou doporučeného listu s doručenkou, ktorý bude podpísaný oprávneným zástupcom zmluvnej strany alebo ním poverenou osobou, ktorá oznámenie odosiela, resp. doručením iným preukázateľným spôsobom na adresu Zmluvnej strany uvedenú v čl. 1 tejto Zmluvy, ak sa zmluvné strany nedohodnú na inom spôsobe komunikácie.
  2. Zhotoviteľ je povinný najneskôr k dátumu podpisu tejto Zmluvy predložiť Objednávateľovi údaje o všetkým známych subdodávateľoch Zhotoviteľa a údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia.
  3. Zmenu subdodávateľa nahlási Zhotoviteľ aspoň 2 pracovné dni pred jeho nástupom. Ak Objednávateľ písomne neodmietne subdodávateľa, má sa za to, že ho schválil.
  4. Táto Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť zverejnením na stránke Objednávateľa. Táto zmluva sa uzatvára na dobu určitú, a to do vyčerpania celkovej alokácie uvedenej v bode 4.5. Zmluvy alebo do 31.12.2022, podľa toho čo bude skôr.
  5. Neoddeliteľnou súčasťou tejto Zmluvy je:

Príloha č. 1 – Popis elektrikárskych prác

Príloha č. 2 – Doklad(y) o zapísaní do registra partnerov verejného sektora u Zhotoviteľa, jeho iných osôb, ktoré použil na preukázanie splnenia podmienok účasti, každého člena skupiny a subdodávateľov, ak sa ich zápis v zmysle platného príslušného zákona vyžaduje.

Príloha č. 3 – Zoznam subdodávateľov vrátane spôsobu zmeny subdodávateľa

6.4 Túto Zmluvu je možné meniť alebo dopĺňať len písomne formou dodatkov k tejto Zmluve.

6.5 Táto zmluva je vypracovaná v 4 rovnopisoch, z ktorých každá zo Zmluvných strán dostane 2 rovnopisy.

V ..............................., dňa ............................. V ..............................., dňa .............................

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**Za Objednávateľa: Za Zhotoviteľa:**